Prijave na konkurs za upis u **prvu (I) godinu prvog (I) ciklusa** studija mogu se predati od **25.08.2025. do 12. 09. 2025. godine**, dok se prijave za upis na **drugi (II) ciklus studija** mogu predati **do 3. novembra 2025. godine**.

**Za prijavu na konkurs potrebno je sljedeće:**

I ciklus studija/dodiplomski studij

* zahtjev za upis (obrazac dostupan u studentskoj službi i online)
* originalna svjedočanstva o završenim razredima srednje škole i originalnu diplomu o završenoj srednjoj školi u Bosni i Hercegovini u četverogodišnjem trajanju, odnosno odgovarajuća nostrificirana dokumenta za kandidate koji srednju školu nisu završili u Bosni i Hercegovini (ako su dokumenti u postupku nostrifikacije prilaže se dokaz o podnesenom zahtjevu za nostrifikaciju)
* izvod iz matične knjige rođenih (original ili ovjerena kopija originala)
* uvjerenje o državljanstvu (original, ne starije od 6 mjeseci)
* druge dokumente relevantne za utvrđivanje broja bodova po kriterijima
* dokaz o izvršenoj uplati (primjerak uplatnice) za prijavu na konkurs (iznos 20,00 KM)

II ciklus studija/diplomski studij

* zahtjev za upis (obrazac dostupan u studentskoj službi i online)
* diploma ili uvjerenje o završenom I ciklusu studija, odnosno dokaz o podnesenom zahtjevu za priznavanje strane visokoškolske isprave, kvalifikacije i perioda studija (u skladu s Pravilnikom o priznavanju stranih inostranih visokoškolskih obrazovnih isprava i perioda studiranja u cilju nastavka studiranja na Univerzitetu "Džemal Bijedić" u Mostaru, dostupno na www.unmo.ba)
* uvjerenje o položenim ispitima ili dodatak diplomi (original ili ovjerena kopija originala)
* izvod iz matične knjige rođenih (original ili ovjerena kopija originala)
* uvjerenje o državljanstvu (original, ne starije od 6 mjeseci)
* dvije preporuke nastavnika s I ciklusa studija (ako je prosječna ocjena na I ciklusu studija manja od 7,5 (C+))
* ostala dokumentacija relevantna za upis
* dokaz o izvršenoj uplati (primjerak uplatnice) za prijavu na konkurs (iznos 20,00 KM)

**Dokumentacija se može predati svakim radnim danom u terminu od 10 do 12 sati u studentsku službu Ekonomskog fakulteta, a može se poslati i poštom na adresu:**
Univerzitet "Džemal Bijedić" u Mostaru
Studij turizma (prijava na konkurs za upis)
Univerzitetski kampus, Sjeverni logor bb
Mostar 88104